Előterjesztés Zalakaros Város Önkormányzat Képviselőtestülete 2024. május 30 -i ülésére
Tárgy: Beszámoló a Zalakarosi Közös Önkormányzati Hivatal 2023. évi költségvetési gazdálkodásáról 
Az előterjesztést készítette: Fülöp Attiláné pénzügyi ügyintéző
Tisztelt Képviselő-testület!
A Zalakarosi Közös Önkormányzati Hivatal 2023. évi gazdálkodásáról, a rendelkezésünkre bocsátott erőforrások felhasználásáról ezen előterjesztéssel számolunk be.
BEVÉTELEK

A költségvetés bevételeinek eredeti előirányzata 115.171.684 Ft, a módosított előirányzata 125.752.700 Ft volt, amely 125.752.700 forintra teljesült. 
Zalakaros Város Önkormányzata 112.171.684 forint irányítószervi támogatást nyújtott a Hivatal működéséhez, melyből az állami normatíva 77.965.132 Ft volt. 
Intézményi működési bevételként 3.000.000 forintot terveztünk, mely 6.023.809. Ft-ra teljesült.  
Ebből:

	· 286.055 Ft a Magyar Posta Zrt. által fizetett áram és vízdíj költségtérítés összege;
	

	  -     337.702 a továbbszámlázott telefondíj;
	

	  -     2.270.486 Ft a Zala Megyei Kormányhivatal által az Okmányiroda működési költségeire (energiaköltségek) fizetett összeg;
	

	  -     180.000 Ft a házasságkötések szolgáltatási díja;  
  -     1.651.200 Ft adminisztrációs szolgáltatás díja Szociális Alapellátó Szolgálattól;   
	  

	  -     1.298.364 Ft egyéb bevétel (egyéb működési bevétel, közüzemi díjak visszatérítései).
	


Az előző évi maradvány igénybevétele 7.537.207 Ft volt. 
KIADÁSOK
A Hivatal kiadásaira biztosított 125.752.700 Ft előirányzatból 124.245.333 forintot használtunk fel, melyből 122.231.981 Ft működési kiadás volt a következők szerint:
- személyi juttatás




88.231.081 Ft

- munkáltatókat terhelő járulékok


11.887.031 Ft

- dologi kiadás




17.727.597 Ft

- előző évi maradvány elvonása


 4.386.272Ft

Beruházási kiadás a KÖH esetében 2.013.352 Ft volt, melyből 1 db klíma, 1 db webkamera, wifi tápegységek, 1 db nyomtató, 1 db mobiltelefon és 1 db notebook került vásárlásra. Felújítási költség nem merült fel.
A kiadásokat összesítve és kormányzati funkciónként az 1. és a 2.  számú melléklet mutatja be.
A Hivatal engedélyezett létszáma 2023. január 1-én 16,5 fő volt, az év végi zárólétszám 13,5 fő, melyből 12,5 fő köztisztiviselői jogviszonyban, 1 fő pedig megbízási jogviszonyban látta el feladatát. 

A létszám alakulását a 5. számú melléklet tartalmazza. 

A Zalakarosi Közös Önkormányzati Hivatal összes maradványa 1.507.367 forint, melyből 1.470.393 Ft kötelezettség vállalással terhelt az alábbiak szerint:
· 1.212.245 Ft jutalmat érintő, 2024-re áthúzódó bérköltségek;

· 268.148 Ft áthúzódó dologi kiadások, számlák.
A szabad maradvány összege 36.974 Ft, mely a fenntartó által elvonásra kerül. 
A maradvány számítását részletesen a 6. számú melléklet mutatja be.   
A 7. számú melléklet a Zalakarosi Közös Önkormányzati Hivatal mérlege. A mérleg főösszege 3.317.211 Ft, mely az előző évinél 5.107.298 Ft-tal kevesebb. 

A KÖH mérleg szerinti eredménye 2023. évben -4.765.877 Ft, mely a 2022. évi eredménynél 4.650.604 Ft-tal kevesebb.
Az eredmény levezetését a 8. számú mellékelt tartalmazza. 

Kérem a képviselő-testületet, hogy a Közös Önkormányzati Hivatal 2023. évi költségvetési gazdálkodásáról szóló beszámolót az alábbi határozati javaslattal fogadja el:
Határozati javaslat

1./ A Képviselő-testület a Zalakarosi Közös Önkormányzati Hivatal 2023. évi költségvetési gazdálkodásáról szóló beszámolót:
                   115.171.684 Ft eredeti bevételi előirányzattal,
                   125.752.700 Ft módosított bevételi előirányzattal,
                   125.752.700 Ft bevételi teljesítéssel,
                   115.171.684 Ft eredeti kiadási előirányzattal,

                   125.752.700 Ft módosított kiadási előirányzattal,

                   124.245.333 Ft kiadási teljesítéssel,

           1.507.367 Ft összes maradvánnyal, amelyből
                       1.470.393 Ft kötelezettségekkel terhelt maradvány,
                            36.974 Ft szabad maradvány
elfogadja.
2./ A Képviselő-testület a Zalakarosi Közös Önkormányzati Hivatal szabad maradványát, 36.974 Ft-ot az intézménytől elvonja és Zalakaros Város Önkormányzatának 2024. évi költségvetésében általános tartalékba helyezi.
Határidő:             azonnal
Felelős:               Torma László aljegyző
Operatív felelős: Horváthné Juhász Barbara pénzügyi osztályvezető

Zalakaros, 2024. május 16.






                          Torma László







                              aljegyző



